Monarchia constitutional

Le monarchia constitutional es un systema, ubi le poter del monarcha es limitate per un constitution. In le majoritate de monarchias constitutional actual, le rolo del monarcha es essentialmente symbolic e non diminue le character democratic del stato; nonobstante, in le passato multe constitutiones garantiva un rolo multo importante al monarcha (pro exemplo celles del duo Imperios Francese, del Imperio German, del Regno del Paises Basse, etc.).

Per opposition al monarchia absolute, le scientia politic distingue inter monarchia constitutional e monarchia parlamentari. In le monarchias constitutional, le rege conserva le poter soveran o ben lo comparti cum le populo al que el concede un serie de derectos per un carta conferite o constitution. In cambio, in le monarchias parlamentari le soveranitate reside, in su practic totalitate, in le voluntate popular, essente le monarcha un figura essentialmente symbolic. Ben que le actual monarchias constitutional son in lor majoritate representative de systemas democratic (monarchias constitutional democratic), historicamente illo non semper ha essite assi. Multes del monarchias ha coexistite cum constitutiones fascista (o in le practica fascista) como in Italia (desde 1861, un monarchia constitutional regite per le Statuto albertin de 1848, mais que a partir de 1922 conviveva cum le regime dictatorial de Benito Mussolini) o Japon (le constitution japonese de 1889 attribueva ample poteres militar e politic al imperator), o cum dictaturas de Governamento militar como in Thailandia, in 2007. 

Le monarchia constitutional esseva un passo intermedie o evolvite ante le apparition del prime republicas moderne como Statos Unite e Francia specialmente in le seculo XIX. Il se pretendeva passar de monarchias absolute, maxime representantes del Antique Regime, a monarchias parlamentari cum un poter limitate.
Categoria:Politica

hu:Monarchia#Alkotmányos monarchia